בת שישים
את ראשו של הגלבוע; מישהו צבע אדום,; מן הלול מודיע גבר; כי האיר היום.; בת שישים פוקחת עין; ונועלת נעלה.; יום גדול ממתין בפתח,; זה היום שלה.; יום גדול עומד בפתח,; יום צעיר וחדשני.; מגהץ הוא את קמטיה; ומוחק שנים.; כי אמיתית היא ולא סמל,; ולא דגל ולא אות.; העבר מאחוריה -; היא צופה אל הבאות.; היא גם סבתא וגם אמא,; גם נכדה וגם נינה.; בקיצור, היא מתחדשת; כמו עונות שנה.; אשת קיץ, אשת חורף,; אשת חיק ואשת ריב,; אך בלב עמוק מתחת,; שם תמיד אביב.; שם ידה המיובלת; וקשה כגזע עץ,; עדינה ומלטפת; ברכות אין קץ.; כי אמיתית היא...; את ראשו של הגלבוע; מישהו צבע אדום,; מן הלול מודיע גבר; כי האיר היום.; בת שישים פוקחת עין; ונועלת נעלה.; יום גדול ממתין בפתח,; זה היום שלה.; בת שישים על פי הלוח,; אך בשאר המובנים -; היא בת שש עשרה בקושי,; או בת שש שנים.; כי אמיתית היא...; 